b'\n_START_ARTICLE_\nSabbioneta\n_START_SECTION_\nPovijest\n_START_PARAGRAPH_\nSabbionetu je osnovao Vespasiano I. Gonzaga u kasnom 16. stolje\xc4\x87u na mjestu drevnom rimskog grada Via Vitelliana, na pje\xc5\xa1\xc4\x87anoj obali rijeke Po (odakle joj i potje\xc4\x8de ime koje na talijanskom zna\xc4\x8di "pje\xc5\xa1\xc4\x87ana"). On je ujedno bio i njen prvi vojvoda, a Sabbioneta mu je slu\xc5\xbeila kao osobna utvrda i rezidencija. U isto vrijeme postala je i malim glazbenim sredi\xc5\xa1tem koje su posje\xc4\x87ali brojni skladatelji poput B. Pallavicina koji je ovdje boravio prije no \xc5\xa1to se preselio obitelji Gonzaga u Mantovu._NEWLINE_Mjesto je poznato i po prvoj \xc5\xbeidovskoj tiskari u povijesti, \xc5\xbeidovskom getou i sinagogi. Tiskaru je osnovao 1567. godine \xc4\x8dovjek zvan Tobias Foa \xc4\x8dija je tiskarska karijera \xe2\x80\x9cnaglo okon\xc4\x8dna\xe2\x80\x9d nakon \xc5\xa1to je okrivljen kako je tiskao neke \xe2\x80\x9cnekr\xc5\xa1\xc4\x87anske knjige\xe2\x80\x9d, tj. \xc5\xbeidovske knjige. Njegovu tiskaru preuzeo je kr\xc5\xa1\xc4\x87anski tiskar Vicenzo Conte.'